यूजर्स बोले- ‘महीनों ड्रामा करके इतने जल्दी मूव ऑन भी कर लिया’
Nawazuddin Siddiqui Wife Aaliya Siddiqui Controversy - बॉलीवुड एक्टर नवाजुद्दीन सिद्दीकी की पत्नी आलिया सिद्दीकी एक बार फिर से चर्चा में हैं। आलिया इन दिनों दुबई में हैं, जहां से उन्होंने सोशल मीडिया पर एक वीडियो शेयर किया है।
बॉलीवुड एक्टर नवाजुद्दीन सिद्दीकी की पत्नी आलिया सिद्दीकी एक बार फिर से चर्चा में हैं। आलिया इन दिनों दुबई में हैं, जहां से उन्होंने सोशल मीडिया पर एक वीडियो शेयर किया है। इस वीडियो में उनके साथ एक मिस्ट्री मैन नजर आ रहे है। वीडियो के वायरल होते ही यूजर्स ने आलिया को बुरी तरह ट्रोल करना शुरू कर दिया है। यूजर्स ने कहा कि आलिया ने कुछ महीने पहले इतना ड्रामा किया और अब मूव ऑन भी कर लिया।
आंखों में आंखें डाले आईं नजर
आलिया ने अपने इंस्टाग्राम पर बिना कैप्शन के एक वीडियो शेयर किया। इस वीडियो को कई तस्वीरें जोड़कर बनाया गया है। इन तस्वीरों में आलिया एक अंजान शख्स के साथ नजर आ रही हैं। जहां एक तस्वीर में आलिया और वह शख्स एक-दूसरे की आंखों में देख रहे हैं वहीं दूसरी तस्वीर में आलिया सेल्फी ले रही हैं।
यूजर्स ने पूछा कब बदलेंगी सरनेम ?
आलिया का यह वीडियो सोशल मीडिया पर वायरल है और इसे देखकर यूजर्स उन्हें खूब ट्रोल कर रहे हैं। एक यूजर ने लिखा, ‘इतने जल्दी मूव ऑन कर लिया।’ तो वहीं एक ने कमेंट की लिखा, ‘तो इसलिए ये सारी नौटंकी की थी।’ एक अन्य यूजर ने कमेंट किया, ‘आप सिद्दीकी सरनेम अपने नाम से कब हटाएंगी?’
आपसी सहमति से हुए अलग
बता दें कि कुछ दिनों पहले तक नवाज और उनकी पत्नी ने एक दूसरे पर कई आरोप लगाए थे। इसी बीच दोनों ने अलग होने का फैसला किया और दोनों इस पर आपसी सहमति से राजी हो गए हैं। अब आलिया दुबई में रह रही हैं और नवाज अपनी फिल्मों में बिजी हैं।